
Nr. SC2023 - 
RAPORT DE SPECIALITATE
privind aprobarea valorii totale a proiectului și asigurarea de către UAT Municipiul Timișoara a sumelor necesare implementării proiectului

 ,,Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Averescu” - Cod SMIS 2014+:117379
Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind aprobarea valorii totale a proiectului și asigurarea de către UAT Municipiul Timișoara a sumelor necesare implementării proiectului ,,Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Averescu” - Cod SMIS 2014+:117379,

Facem următoarele precizări:
În cadrul apelului de proiecte POR/2017/3/3.1A/2/7 REGIUNI, Axa prioritară 3, Prioritatea de investiții 3.1, Operațiunea A- Clădiri Rezidențiale, UAT Municipiul Timișoara a depus spre finanțare proiectul ,,Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Averescu” - Cod SMIS 2014+:117379.
Cererea de finanțare și cheltuielile aferente, au fost aprobate prin Hotărârea Consiliului Local nr. 639/28.11.2018. În data de 09.04.2019, a fost semnat Contractul de Finanţare nr. 4081, pentru proiectul ,,Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Averescu” - Cod SMIS 2014+:117379, finanţat  prin Programul Operaţional Regional 2014-2020, Axa prioritara: Sprijinirea tranziţiei către o economie cu emisii scăzute de carbon, Prioritatea de inevestitii 3.1.A - Sprijinirea eficientei energetice, a gestionarii inteligente a energiei si a utilizarii energiei din surse regenerabile în infrastructurile publice, inclusiv în clădirile publice, şi în sectorul locuinţelor.

Documentația tehnico-economică în baza căreia a fost semnat contractul de finanțare nr. 4081/09.04.2019, a fost întocmită la faza DALI.

Pentru atribuirea contractului de execuție lucrări au fost organizate 2 proceduri de achiziție publică, care s-au anulat din cauza neprezentării ofertanților.
 Urmare a neatribuirii contractului de execuție lucrări, prestatorul SC Eurodraft Proiect Design SRL, a propus prin adresa cu numărul de înregistrare SC 2021-27000/29.09.2021, necesitatea revizuirii Proiectului Tehnic cu prima soluție din DALI, respectiv scenariul 1 în care se utilizează ca soluție tehnică sistemul cu vată minerală bazaltică. 
Prin HCL nr. 134/19.04.2022 respectiv prin HCL nr. 135/19.04.2022 Consiliul Local a aprobat  documentația tehnico-economică revizuită, indicatorii tehnico-economici - faza PT şi Devizul General  pentru obiectivele de investiții din cadrul proiectului, respectiv: „Reabilitare termică imobil, str. Mureș nr. 129” și „Reabilitare termică imobil, str. Martir D-tru Jugănaru,  nr. 20, bl. 28”;
Pentru a atrage interesul operatorilor economici de a depune oferte pentru contractul de execuție lucrări, a fost necesară actualizarea devizelor în concordanță cu prețurile de pe piață.  Astfel, Consiliul Local a aprobat prin HCL nr. 276/14.06.2022  respectiv HCL 275/14.06.2022  actualizarea devizelor aferente celor dou[ componente ale proiectului,  drept urmare valoarea totală estimată a investiției este de 1.217.906,26 lei,  depășindu-se în acest caz valoarea contractului de finanțare. 
Având în vedere cele prezentate mai sus și în conformitate cu prevederile contractului de finanțare nr. 4081/09.04.2019, în cazul în care valoarea totală a proiectului crește, se impune aprobarea noilor valori, cu respectarea obligațiilor părților așa cum se prevede la art. 7 A. Drepturile și obligațiile beneficiarului, alin. (11), beneficiarul este obligat să plătească sumele necesare asigurării cofinanțării eligibile și a finanțării cheltuielilor neeligibile în vederea implementării Proiectului, ce îi revin conform Art. 3 din Contractul de Finanțare.
În concluzie,  
PROPUNEM:
•
Aprobarea valorii totale a proiectului ,,Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Averescu” - Cod SMIS 2014+:117379, în cuantum de  1.217.906,26 lei.
•
Aprobarea alocării din bugetul local a sumelor necesare implementării proiectului în cuantum de 766.714,61 lei, reprezentând cofinanțarea eligibilă de 300.794,43 lei și finanțarea cheltuielilor neeligibile de 465.920,18 lei, aferente proiectului ,,Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Averescu” - Cod SMIS 2014+:117379. 
Având în vedere prevederile legale expuse în prezentul raport și în conformitate cu Ghidul specific pentru POR 2014-2020, Axa prioritară 3, Prioritatea 3.1, apreciem că Proiectul de hotărâre privind aprobarea valorii totale a proiectului și asigurarea de către UAT Municipiul Timișoara a sumelor necesare implementării proiectului ,,Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Averescu” - Cod SMIS 2014+:117379, îndeplinește condițiile tehnice pentru a fi supus dezbaterii și aprobării plenului Consiliului Local. 

